హాలియా పురపాలకసంఘం

హాలియా పురపాలకసంఘం, తెలంగాణ రాష్ట్రం, నల్గొండ జిల్లాకు చెందిన ఒక పట్టణ స్థానిక స్వపరిపాలన సంస్థ. హాలియా పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోక్‌సభ నియోజకవర్గం లోని నాగార్జునసాగర్ శాసనసభ నియోజకవర్గం పరిధిలో ఉంది.

 చరిత్ర 
మేజర్ గ్రామ పంచాయితీగా ఉన్న హాలియా, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

 భౌగోళికం 
హాలియా 42.84 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 150 కిలోమీటర్ల దూరంలో, జిల్లా కేంద్రం నల్గొండ నుండి 34 కిలోమీటర్ల దూరంలో ఉంది.

 జనాభా గణాంకాలు 
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 17371 మంది కాగా, అందులో 8705 మంది పురుషులు, 8666 మంది మహిళలు ఉన్నారు. 5262 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డుగా విభజించబడింది.

 పౌర పరిపాలన 
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం వెంపటి పార్వతమ్మ చైర్‌పర్సన్‌గా, సుధాకర్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

 వార్డు కౌన్సిలర్లు 

 సిహెచ్ చంద్రారెడ్డి
 దీప్తి
 యల్లమ్మ
 పిల్లి చంద్రకళ
 గౌనీ సుధాకర్ (వైస్ చైర్‌పర్సన్‌)
 అనుపమ
 వెంకటమ్మ
 అన్నెపాల శ్రీనివాస్
 వెంపటి పార్వతమ్మ (చైర్‌పర్సన్‌)
 ప్రసాద్ నాయక్
 వర్ర వెంకట్ రెడ్డి
 సుధాకర్

 మూలాలు 

 వెలుపలి లంకెలు 
 హాలియా పురపాలక సంఘ అధికారిక వెబ్సైటు

వర్గం:నల్గొండ జిల్లా పురపాలక సంఘాలు
వర్గం:2018 స్థాపితాలు